钦定古今图书集成/明伦汇编/氏族典/第174卷 > 钱弘儇
## 钦定古今图书集成/明伦汇编/氏族典/第174卷 > 钱弘儇

按《十国春秋》，弘儇字智仁，文穆王第二子。本名弘偁，
性喜简俭，善骑射，能书，有文而自晦。筮仕上直副兵
马使，检校尚书右仆射，迁东府安抚使。洞晓政术，吏
不敢欺。寻为静海军节度使，判军州事。久之，改彰武
军节度使，知福州事。温人皆行啼巷哭，曰：“愿公早回亦有携家以从者，谓之“随使。”百姓承制，累授太尉，拜
丞相。乾德四年卒，年五十有四，谥“节惠。”